proxectonos/corpus_dominio_legal_administrativo_tmp huggingface dataset:
ORDE do 24 de xullo de 1997 pola que se declara de interese galego e se ordena a súa inscrición no Rexistro de Fundacións de Interese Galego da Fundación Vigo-Sida.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 25/08/1997

Con data do 12 de xuño de 1997 foi publicada no Diario Oficial de Galicia a orde da Consellería da Presidencia e Administración Pública, do 2 de xuño de 1997, pola que se clasifica como de interese sanitario a Fundación Vigo-Sida, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto promove-la investigación e tratamento de enfermedades infecciosas na área de influencia hospitalaria asignada oficialmente ó Complexo Hospitalario Xeral-Cíes, poñendo ó alcance dos investigadores os medios da fundación para conseguir unha investigación de alta calidade.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Vigo-Sida, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Vigo-Sida no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e a xustificar a través dunha memoria anual, o cumprimento das cargas fundacionais, así como a presenta-lo proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 24 de xullo de 1997.
José María Hernández Cochón
Conselleiro de Sanidade e Servicios Sociais
6316
RESOLUCIÓN do 31 de xullo de 1997, da Dirección Xeral de Universidades e Investigación, pola que se resolve o concurso público para a concesión de axudas para o financiamento de estadías de profesores visitantes, convocado no anexo VI da Orde do 22 de maio de 1997 (DOG 30-5), pola que se convocan e aproban as bases polas que se rexen as convocatorias de bolsas e axudas de apoio á formación e actualización do persoal investigador.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/08/1997

A Orde do 22 de maio de 1997 pola que se convocan e aproban as bases polas que se rexen as convocatorias de bolsas e axudas de apoio á formación e actualización do persoal investigador (DOG 30-5-1997), prevé, no seu anexo VI, a concesión de axudas para o financiamento de estadías de profesores visitantes. De acordo co establecido no punto 4 das bases da convocatoria, unha vez rematado o prazo de presentación de solicitudes e estudiadas as peticións remitidas polas universidades de Galicia, esta dirección xeral,
RESOLVE:
Primero.-Concede-las axudas que se relacionan a continuación, co fin de contribuír ó financiamento da estadía dos profesores visitantes que se indican:
Universidade da Coruña:
Profesores visitantes:
Anllo Vento, Lourdes
García Riverón, Raquel
Beyer, Katrin
Kharin, Victor
Lao Villadoniga, José Ignacio
Massini, Carlos Ignacio
Ros Barceló, Alfonso
Saiz Jabardo, José Mª
Vieira, Sidney Rosa
Período global: 20 meses.
Contía da axuda: 5.500.000 ptas.
Universidade de Santiago de Compostela:
Profesores visitantes:
Blo, Gabriela
Calero Vinelo, Aristides
Costas Basin, Miguel A.
Denison, David
Domínguez González, Pablo
Duschl, Richard A.
Haiduc, Ionel
Koch, Henrik
Martínez Pérez, Jorge A.
Matias Muriel, Manuel A.
Mlynarski, Piotr
Nyyssonen, Heikki
Playan Jubilar, Enrique
Rodríguez Alonso, Rodolfo
Smedarchina, Zorka
Sommer, Ruben Luis
Tamazian, Vakhtang
Valles, Vicent
Período global: 20 meses.
Contía da axuda: 5.500.000 ptas.
Universidade de Vigo:
Profesores visitantes:
Benayadi, Saïd
Bordemann, Martin
Ferreira Faro, Lilian
Formella, Arno
Jaramillo Lopetegui, Eduardo
Kostylev, Vladimir
Melikhova, Elena
Meyer, Robert R.
Nguyen Duy, Tien
Ronveaux, Andre
Sussman, Fredy
Szörényi, Tamas
Período global: 20 meses.
Contía da axuda: 5.500.000 ptas.
Segundo.-Contra a presente resolución poderán os interesados interpoñer recurso ordinario ante o conselleiro de Educación e Ordenación Universitaria no prazo dun mes contado a partir do día seguinte ó da publicación de presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 31 de xullo de 1997.
José Manuel Touriñán López
Director xeral de Universidades e Investigación
6413
CORRECCIÓN de erros.-Decreto 168/1997, do 5 de xuño, polo que se resolve o expediente de deslindamento entre os termos municipais dos concellos de Oleiros, Sada e Cambre, pertencentes á provincia da Coruña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/08/1997

Advertidos erros na publicación do citado decreto, publicado no nº 128, do 4 de xullo de 1997, cómpre face-la oportuna corrección:
-Na páxina 6.500, onde di: «... é por conta do conselleiro de Xustiza, Interior e Relacións Laborais,
e logo da deliberación do Consello da Xunta de Galicia...», debe dicir: «... e por proposta do conselleiro de Xustiza, Interior e Relacións Laborais, de acordo co dictame do Consello Consultivo de Galicia e logo de deliberación do Consello da Xunta de Galicia.».
6567
RESOLUCIÓN do 29 de xullo de 1997, da Secretaría Xeral da Consellería de Cultura e Comunicación Social, pola que se emprazan as partes interesadas no recurso contencioso-administrativo 02/0005616/97 interposto por Centro Lugo, S.L.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 26/08/1997

O 15 de xullo 1997, a Consellería de Cultura e Comunicación Social recibe da Sección Segunda da Sala do Contencioso-Administrativo do Tribunal Superior de Xustiza de Galicia a providencia pola que se admite o recurso contencioso-administrativo nº 02/0005616/1997, interposto por Centro Lugo, S.L., contra desestimación presunta pola Consellería de Cultura e Comunicación social de recurso ordinario de 20-2-1997 contra resolución da Dirección Xeral de Patrimonio Cultural do 13-1-1997 de indemnización por gastos de escavacións arqueolóxicas no soar do edificio Pazo da Maza, Rúa Nova, Lugo.
En consecuencia, esta secretaría xeral acordou, de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do citado expediente administrativo á referida Sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos (me
diante procurador con asistencia de letrado ou valéndose tan só de avogado con poder para o efecto) na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 29 de xullo de 1997.
José Mª Sánchez González
Secretario xeral da Consellería de Cultura
e Comunicación Social
6170
ORDE do 22 de xullo de 1997 pola que se autoriza a implantación do segundo ciclo da educación secundaria obrigatoria en determinados centros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/08/1997

O Real decreto 1487/1994, do 1 de xullo, que modifica o Real decreto 986/1991, do 14 de xuño, polo que se aproba o calendario de aplicación da nova ordenación do sistema educativo, establece no punto 10 do artigo único que as administracións educativas poderán dispoñe-la implantación da educación secundaria obrigatoria nun número determinado de centros, con anterioridade ós prazos previstos no mencionado real decreto.
Esta consellería, de conformidade co punto 10 do artigo único do Real decreto 1487/1994, do 1 de xullo, co Decreto 78/1993, do 25 de febreiro (DOG do 2 de abril), polo que se establece o currículo da educación secundaria obrigatoria na Comunidade Autónoma de Galicia e coa Orde do 25 de abril de 1994 (DOG do 18 de maio) sobre avaliación na devandita etapa, e por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la implantación do segundo ciclo da educación secundaria obrigatoria, a partir do curso académico 1997/1998, nos seguintes centros:
-Provincia: A Coruña.
1. IES de Carballo. (Código: 15002591).
2. Colexio O Mosteirón de Sada. (Código: 15014854).
-Provincia: Ourense.
3. IES de Bande. (Código: 32016340).
4. IES Mixto do Carballiño. (Código: 32003001).
-Provincia: Pontevedra.
5. IES Francisco Sánchez de Tui. (Código: 36014544)
6. IES de Moaña. (Código: 36004745)
7. IES Mixto de Moaña. (Código: 36018999)
8. IES A Xunqueira de Pontevedra. (Código: 36014489).
Segundo.-Autorízase a Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 22 de xullo de 1997.
Celso Currás Fernández
Conselleiro de Educación e Ordenación
Universitaria
97-6195
ORDE do 17 de xullo de 1997 pola que se autoriza o cambio de titularidade do centro privado Nebrija, das Pontes de García Rodríguez (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/08/1997

Examinado o expediente incoado por Manuel Rivera Formoso, titular do centro privado Nebrija das Pontes García Rodríguez (A Coruña), en solicitude de cambio de titularidade do devandito centro.
Resultando que mediante escritura pública notarial outorgada ante o notario do Colexio da Coruña Luis C. Landeiro Aller, Manuel Rivera Formoso cede
a súa titularidade, para tódolos efectos, a favor de Centros Nebrija-Pardo Bazan, Sociedad Limitada.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se lle uniron os documentos esixidos e que a petición recibiu informe da Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro), que desenvolve o antedito decreto.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería,
DISPÓN:
Autoriza-lo cambio de titularidade do centro privado Nebrija das Pontes de García Rodríguez (A Coruña) a favor de Centros Nebrija-Pardo Bazan, con tódolos dereitos e obrigas contraídas polo cesionista Manuel Rivera Formoso, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 17 de xullo de 1997.
Celso Currás Fernández
Conselleiro de Educación e Ordenación
Universitaria
97-6194
ORDE do 30 de xullo de 1997 pola que se autoriza o cesamento de actividades no centro privado Santa Gema da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/08/1997

Examinado o expediente incoado pola titularidade do centro privado Santa Gema da Coruña, en solicitude de cesamento de actividades no dito centro.
Resultando que o antedito centro privado obtivo por Orde do 12 de agosto de 1971 a autorización para dúas unidades de educación preescolar; e por Orde do 2 de febreiro de 1996 a transformación e clasificación definitiva para seis unidades de educación primaria.
Resultando que o expediente foi tramitado regulamentariamente pola Delegación Provincial de Educación e Ordenación Universitaria da Coruña.
Resultando que a devandita delegación provincial elevou proposta favorable sobre a referida petición, xuntando o informe preceptivo, así mesmo favorable, da Inspección de Educación.
Visto o Decreto 133/1995, do 10 de maio, que regula as autorizacións de cesamento de actividades (DOG do 22), e a Orde do 20 de setembro de 1995 (DOG 15-12), pola que se desenvolve o antedito decreto.
Esta consellería,
DISPÓN:
Autorizar, de acordo cos informes emitidos, o cesamento de actividades do centro privado de Educación Infantil que se relaciona no anexo da presente orde, con efectos de 31 de agosto de 1997, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 30 de xullo de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia da Coruña.
Concello: A Coruña.
Localidade: A Coruña.
Enderezo: Santa Gema, nº 40.
Denominación: Santa Gema.
Titular: Centro Santa Gema Sociedad Cooperativa Limitada.
Autorización do cesamento de actividades do centro.
6414
ORDE do 28 de xullo de 1997 pola que se autoriza o cesamento de actividades no centro privado Nuestra Señora del Carmen de Fene (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/08/1997

Examinado o expediente incoado pola titularidade do centro privado Nuestra Señora del Carmen de Fene (A Coruña), en solicitude de cesamento de actividades no dito centro.
Resultando que o antedito centro privado obtivo por Orde do 5 de xuño de 1990 a autorización para unha unidade de educación preescolar; e por Orde do 20 de decembro de 1979 a autorización para oito unidades de educación xeral básica.
Resultando que o expediente foi tramitado regulamentariamente pola Delegación Provincial de Educación e Ordenación Universitaria da Coruña.
Resultando que a devandita delegación provincial elevou proposta favorable sobre a referida petición, xuntando o informe preceptivo, así mesmo favorable, da Inspección de Educación.
Visto o Decreto 133/1995, do 10 de maio, que regula as autorizacións de cesamento de actividades (DOG do 22), e a Orde do 20 de setembro de 1995 (DOG 15-12), pola que se desenvolve o antedito decreto.
Esta consellería,
DISPÓN:
Autorizar, de acordo cos informes emitidos, o cesamento de actividades do centro privado de educación infantil que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 28 de xullo de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia da Coruña.
Concello: A Coruña.
Localidade: Fene.
Enderezo: Avda. Naturales, 29-31.
Denominación: Nuestra Señora del Carmen.
Titular: Rita Seijido López.
Autorización do cesamento de actividades do centro.
6190
DECRETO 227/1997, do 25 de agosto, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 26/08/1997

Con motivo da viaxe do conselleiro de Sanidade e Servicios Sociais a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Hispanoamérica, encárgaselle o despacho de asuntos da Consellería de Sanidade e Servicios Sociais, desde o 26 de agosto ata o seu regreso, ó conselleiro de Educación e Ordenación Universitaria.
Santiago de Compostela, vintecinco de agosto de mil novecentos noventa e sete.
Manuel Fraga Iribarne
Presidente
97-6191
ORDE do 22 de xullo de 1997 pola que se autoriza a implantación do novo bacharelato nas súas distintas modalidades en determinados centros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/08/1997

A Consellería de Educación e Ordenación Universitaria, por Orde do 27 de xaneiro de 1994, autorizou a implantación do novo bacharelato en distintos centros da Comunidade Autónoma.
De acordo coa liña iniciada e co fin de lles dar continuidade nos estudios ós alumnos que, tendo superadas as ensinanzas de educación secundaria obrigatoria, demanden o acceso ó novo bacharelato establecido na Lei orgánica 1/1990, do 3 de outubro, de ordenación xeral do sistema educativo, procede a autorización da implantación en determinados centros das modalidades de bacharelato previstas no Decreto 275/1994, do 29 de xullo, polo que se establece o currículo do bacharelato na Comunidade Autónoma de Galicia.
Na súa virtude e de conformidade coa proposta formulada pola Dirección Xeral de Centros e Inspección Educativa,
DISPOÑO:
Primeiro.-Autorízase os centros que se relacionan no anexo da presente orde para implantaren de xeito progresivo o bacharelato segundo o currículo aprobado polo Decreto 275/1994, do 29 de xullo.
Segundo.-A implantación das ensinanzas do novo sistema educativo suporá a extinción progresiva dos grupos correspondentes a plans de estudios derivados da Lei 14/1970, do 4 de agosto, agás as excepcións que, debidamente xustificadas, sexan autorizadas por esta consellería.
Terceiro.-Autorízase a Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 22 de xullo de 1997.
Celso Currás Fernández
Conselleiro de Educación e Ordenación
Universitaria
ANEXO
-Provincia: A Coruña.
1. IES Carballo Calero. Ferrol. (Código: 15025645).
a) Bacharelato de ciencias da natureza e da saúde.
b) Bacharelato de humanidades e ciencias sociais.
2. IES Mixto de Ribeira. (Código: 150RIB02)
a) Bacharelato de ciencias da natureza e da saúde.
-Provincia: Lugo.
3. IES Mixto da Fonsagrada. (Código: 27014811).
a) Bacharelato de ciencias da natureza e da saúde.
b) Bacharelato de humanidades e ciencias sociais.
-Provincia: Pontevedra.
4. IES de Mos. (Código: 360MOS01).
a) Bacharelato de ciencias da natureza e da saúde.
b) Bacharelato de humanidades e ciencias sociais.
5. IES de Poio. (Código: 360POI03).
a) Bacharelato de ciencias da natureza e da saúde.
b) Bacharelato de humanidades e ciencias sociais.
6. IES de Tomiño. (Código: 36019751).
a) Bacharelato de ciencias da natureza e da saúde.
6192
DECRETO 374/1997, do 12 de decembro, polo que se dispón que cese Ángel Sicart Giménez como director xeral de Patrimonio Cultural.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Ángel Sicart Giménez como director xeral de Patrimonio Cultural, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
10024
DECRETO 375/1997, do 12 de decembro, polo que se dispón que cese José Manuel Soto Vázquez como director xeral de Medios de Comunicación Social e Audiovisual.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por pro
posta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, José Manuel Soto Vázquez como director xeral de Medios de Comunicación Social e Audiovisual, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
10025
ORDE do 12 de agosto de 1997 pola que se derrogan as ordes da Consellería de Política Territorial, Obras Públicas e Vivenda, reguladoras do réxime xurídico das autorizacións de transporte público de mercadorías e de viaxeiros.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 21/08/1997

O réxime xurídico do outorgamento, modificación e extinción das autorizacións de transporte de viaxeiros e mercadorías da competencia exclusiva da comunidade autónoma atópase regulado por ordes do 7 de marzo de 1996.
A referida normativa autonómica atopa cobertura na Lei 16/1987, do 30 de xullo, (LOTT) e no Real decreto 1211/1990, do 28 de setembro, que aprobou o seu regulamento (ROTT) e comparte, polo tanto, as liñas mestras da regulación contida nesta normativa estatal.
Por Real decreto 1136/1997, do 11 de xullo, procedeuse á modificación parcial do ROTT. A referida modificación afecta de maneira esencial o réxime de outorgamento e vixencia das autorizacións de transporte, tanto de viaxeiros como de mercadorías.
O cambio cualitativo que se produce coa modificación do regulamento, unido ó feito da interrelación existente entre as autorizacións de diferente ámbito, e mesmo de competencia de distintas administracións, determina a necesidade de reformula-la normativa autonómica.
Neste sentido resulta especialmente relevante o feito de que as autorizacións de transporte residenciadas en Galicia, polo principio de territorialidade, poden, aínda sendo do mesmo ámbito, ser de competencia unhas autonómicas e outras estatais, dado que unha gran parte das locais residenciadas en Galicia abranguen territorios de máis dunha comunidade autónoma.
Por outra banda, non se pode descoñecer que a nova regulación do ROTT nesta materia, tendente á concentración empresarial e a conseguir nos operadores de transporte dimensións que favorezan a súa competitividade, implica unha radical modificación dos orzamentos sobre os que descansaban as ordes autonómicas.
Na súa virtude, vista a Lei 16/1987, do 30 de xullo, e os reais decretos 1211/1990, do 28 de setembro, e 1136/1997, do 11 de xullo, e demais normativa de xeral aplicación,
DISPOÑO:
Artigo único.
1. Quedan derrogadas as ordes do 7 de marzo de 1996 reguladoras das autorizacións de transporte
discrecional de mercadorías e de viaxeiros de competencia exclusiva da Xunta de Galicia.
2. As autorizacións concedidas ó abeiro da normativa autonómica, así como aqueloutras que se outorguen no sucesivo, rexeranse polo disposto nas ordes ministeriais reguladoras do réxime xurídico das autorizacións de transporte.
Para tales efectos será de aplicación ás autorizacións de ámbito local e provincial o réxime previsto para as locais pola normativa estatal, en tanto que as autorizacións de ámbito territorial se rexerán polo previsto na citada normativa para as comarcais.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de agosto de 1997.
José Cuíña Crespo
Conselleiro de Política Territorial,
Obras Públicas e Vivenda
6271
RESOLUCIÓN do 12 de agosto de 1997, da Secretaría Xeral da Consellería de Sanidade e Servicios Sociais, sobre prestación do servicio de autorización de traslado de cadáveres.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 21/08/1997

A maior demanda da prestación do servicio de autorización de traslado de cadáveres que se produce como consecuencia da mobilidade da poboación en determinados períodos, entre eles o vacacional, fai necesaria a adopción de medidas encamiñadas a garanti-la prestación do devandito servicio durante os días non laborais (festivos e fins de semana). Con esta finalidade organízanse nas delegacións provinciais desta consellería quendas de gardas localizadas non persoais e póñense á disposición dos interesados en cada unha das provincias teléfonos de contacto co persoal encargado das devanditas gardas.
Esta secretaría xeral pon en coñecemento dos particulares, empresas e institucións interesadas os teléfonos de contacto das gardas localizadas do servicio de autorización de traslado de cadáveres.
-Provincia da Coruña:
(981) 18 58 00
(981) 18 58 51
(908) 18 30 07
-Provincia de Lugo:
(989) 74 39 73
-Provincia de Ourense:
(989) 54 72 79
(908) 28 43 69
-Provincia de Pontevedra:
(908) 08 81 13
Santiago de Compostela, 12 de agosto de 1997.
Manuel Antonio Silva Romero
Secretario xeral da Consellería de Sanidade
e Servicios Sociais
97-5242
RESOLUCIÓN do 5 de agosto de 1997, da Dirección Xeral de Montes e Medio Ambiente Natural, pola que se modifica a data de peche da tempada de pesca nun tramo do río Umia.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 21/08/1997

Vista a proposta realizada polo Servicio de Medio Ambiente Natural de Pontevedra, por mor dun vertido de hipoclorito sódico ó río Umia, e á vista do artigo 9 da Lei de pesca fluvial de Galicia e da disposición adicional 1ª da Orde do 17 de febreiro de 1997, pola que se fixan os períodos hábiles de
pesca e normas relacionadas con ela nas augas continentais da Comunidade Autónoma de Galicia durante a tempada 1997, esta dirección xeral resolve adianta-lo peche da tempada de pesca ó día seguinte da publicación da presente resolución, no tramo do río Umia comprendido desde a desembocadura do río Bermaña (Concello de Caldas de Reis) ata o lugar das Aceñas (Concello de Vilanova de Arousa), cunha lonxitude aproximada de 9 km.
Santiago de Compostela, 5 de agosto de 1997.
Tomás Fernández-Couto Juanas
Director xeral de Montes e Medio Ambiente Natural
6459
CORRECCIÓN de erros.-Orde do 23 de xullo de 1997 pola que se regulamenta o proceso de integración no réxime estatutario de determinado persoal de Hospital Médico-Cirúrxico Provincial e Sanatorio Psiquiátrico de Conxo.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/08/1997

Advertido erro na devandita orde, publicada no DOG nº 153, do luns, 11 de agosto de 1997, cómpre face-la oportuna corrección:
-Na páxina 7.779, na columna dereita, os postos a partir de: L, Xefe de servicio, Facultativo especialista de área, pertencen ó H. Psiquiátrico de Conxo.
6463
ORDE do 7 de agosto de 1997 pola que se nomea novo consello regulador provisional da denominación de orixe protexida Queixo Tetilla.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 21/08/1997

Por Orde do 18 de marzo de 1992, desta consellería, recoñeceuse con carácter provisional a denominación de orixe Queixo Tetilla para determinados queixos elaborados en Galicia, e nomeouse o seu consello regulador provisional.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 decembro, do estatuto da viña, do viño e dos alcois, ó conselleiro de Agricultura, Gandería e Montes, unha vez asumidas as funcións na materia, conforme a competencia recollida no artigo 30.I.3 e 4 do Estatuto de autonomía de Galicia.
Por todo iso, de conformidade co previsto, e en uso das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
O cesamento nas súas funcións, por petición propia, agradecéndolles os servicios prestados, dos membros do consello regulador provisional da denominación de orixe protexida Queixo Tetilla, nomeados por orde desta consellería, do 18 de marzo de 1992.
Artigo 2º
O nomeamento e constitución dun novo consello regulador provisional, que, por proposta dos sectores interesados, queda formado polos seguintes membros:
Presidente: José María Salgado López.
Vocais:
Polo sector productor:
Titular: S.A.T. Leixa (Ramón Moreno Vidal).
Suplente: Coop. Nosa Señora da Esperanza (Arturo Calvo Romero).
Titular: Coop. Arzuana, S.C.L. (Eugenio Montero Valiño).
Suplente: Grupo Gaper I, S.A. (Carlos Canedo Villar).
Titular: Chataca, S.C.L. (José Luis Rodríguez Vázquez).
Suplente: Cogasar, S.C.L. (Manuel López Armesto).
Titular: Asensio Sobrado Blanco.
Suplente: Luis Ouro Vázquez.
Titular: Germán González Rodríguez.
Suplente: Manuel Gamallo García.
Titular: José Martínez Guillermes.
Suplente: Ramón Zumalave Touceda.
Polo sector elaborador:
Titular: Quegalsa (Jorge Alfredo Fernández García).
Suplente: Lácteos Pérez Olveira, S.A. (Jesús Perfecto Pérez Pérez).
Titular: Celega, S.L. (Manuel González Vázquez).
Suplente: Escairón, S.L. (Mariano Sánchez Valdés).
Titular: Eira Nova, S.L. (Benigno Pereira Ramos).
Suplente: Queserías Varela, S.L. (José Varela Segade).
Titular: Queixerías de San Miguel, S.L. (Germán Ansótegui Sáinz).
Suplente: Quesería Barral (Juan Carlos Barral Camba).
Titular: Celga, S.L. (Francisco Rozados Iglesias).
Suplente: Queserías del Ulla, S.L. (José Vascuas Canicoba).
Titular: Cooperativa y C.P.A. Hoxe (José Andión Cachafeiro).
Suplente: Lácteos de Moeche, S.L. (Juan García Camiñas).
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 7 de agosto de 1997.
Tomás Pérez Vidal
Conselleiro de Agricultura, Gandería e Montes
6436
CORRECCIÓN de erros.-Resolución do 12 de xuño de 1997, da Dirección Xeral de Ordenación Educativa e de Formación Profesional, pola que se autoriza os centros de ensinanzas non universitarias para incorporarse á bolsa de entidades colaboradoras no programa de prestación social substitutoria do servicio militar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/08/1997

Advertidos erros na citada resolución publicada no DOG nº 127, do 3 de xullo de 1997, cómpre efectua-las seguintes correccións:
Na páxina 6.460, na parte do anexo correspondente á provincia da Coruña, onde di:
Centro de ensinoConcelloModalidade
CEIP de Galán-Oseiro ArteixoArteixoB
CEIP Ricardo Tobío EsteiroMurosB
IES de PontedeumePontedeumeA/B
CEIP de Ponte do PortoPonte do PortoB
CEIP de Marnela-PantínValdoviñoA
Debe dicir:
Centro de ensinoConcelloModalidade
CEP de Galán-Oseiro ArteixoArteixoB
CEIP de EsteiroFerrolB
IES Mixto de PontedeumePontedeumeA/B
CEIP de Ponte do PortoCamariñasB
CEIP de AtiosValdoviñoA
Así mesmo, debe engadirse:
Centro de ensinoConcelloModalidade
IES de OleirosOleirosA/B
Na mesma páxina, na parte correspondente á provincia de Lugo, onde di:
Centro de ensinoConcelloModalidade
IES AlfozFozB
IES de RibadeoRibadeoB
Debe dicir:
Centro de ensinoConcelloModalidade
IES AlfozAlfozB
IES Mixto de RibadeoRibadeoB
Así mesmo, debe engadirse:
Centro de ensinoConcelloModalidade
IES de VilalbaVilalbaB
CEE Santa MaríaLugoA
Na mesma páxina, na parte correspondente á provincia de Ourense, onde di:
Centro de ensinoConcelloModalidade
CEIP Ramón Otero PedrayoAmoedoB
Col Madre de DiosBarbadásB
Debe dicir:
Centro de ensinoConcelloModalidade
CEIP Ramón Otero PedrayoAmoeiroB
Col Luís VivesBarbadásB
Na páxina 6.461, na parte do anexo correspondente á provincia de Pontevedra, onde di:
Centro de ensinoConcelloModalidade
IES CarrilVilagarcía de ArousaB
Debe dicir:
Centro de ensinoConcelloModalidade
IES Mixto de CarrilVilagarcía de ArousaB
E suprímese o Col. Nebrija porque se corresponde co Col. San Miguel-2, actual denominación do dito centro.
6577
DECRETO 376/1997, do 12 de decembro, polo que se dispón que cese Isabel García Vila como delegada provincial da Consellería de Cultura e Comunicación Social na Coruña.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Isabel García Vila como delegada provincial da Consellería de Cultura e Comunicación Social na Coruña, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
10026
ORDE do 17 de xullo de 1997 pola que se adxudican axudas económicas para as corporacións locais que sexan titulares de escolas-fogar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/08/1997

Por Orde do 26 de febreiro de 1997 (DOG do 1 de abril) convócanse axudas económicas para as corporacións locais que sexan titulares de escolas-fogar e regúlase o seu outorgamento no presente exercicio económico.
A comisión constituída segundo establece o punto quinto da orde da convocatoria, en reunión celebrada o día 15 de xullo de 1997, acordou propoñe-la adxudicación das ditas axudas, por tanto esta consellería,
DISPÓN:
Primeiro.-Adxudicarlles axudas ós concellos titulares de escolas fogar solicitantes que se relacionan no anexo I desta orde, nas contías que se indican.
Segundo.-Para facer efectivo o pagamento das axudas, os beneficiarios presentarán na Dirección Xeral de Centros e Inspección Educativa da Consellería de Educación e Ordenación Universitaria, antes do 30 de agosto de 1997, a completa xustificación dos gastos realizados.
De acordo co apartado sétimo da orde de convocatoria, esta xustificación de gastos farase en dúas partes: o 75% correspondente ós gastos realizados con anterioridade ó 30 de maio e o 25% restante, correspondente a gastos realizados ata o 30 de xullo de 1997.
Santiago de Compostela, 17 de abril de 1996.
Celso Currás Fernández
Conselleiro de Educación e Ordenación
Universitaria
ANEXO I
Concello de Cervantes: 459.000 pesetas.
Concello da Fonsagrada: 1.188.000 pesetas.
Concello de Quiroga: 1.188.000 pesetas.
Concello de Sarria: 2.146.000 pesetas.
Concello de Viveiro: 1.019.000 pesetas.
6152
DECRETO 372/1997, do 12 de decembro, polo que se dispón que cese José María Sánchez González como secretario xeral da Consellería de Cultura e Comunicación Social.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, José María Sánchez González como secretario xeral da Consellería de Cultura e Comunicación Social, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
10022
DECRETO 377/1997, do 12 de decembro, polo que se dispón que cese Antonio Calvo Varela como delegado provincial da Consellería de Cultura e Comunicación Social en Lugo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello
da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por pase a outro destino, Antonio Calvo Varela como delegado provincial da Consellería de Cultura e Comunicación Social en Lugo, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
10027
DECRETO 379/1997, do 12 de decembro, polo que se dispón que cese Pilar Rojo Noguera como delegada provincial da Consellería de Cultura e Comunicación Social en Pontevedra.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día doce
de decembro de mil novecentos noventa e sete,
DISPOÑO:
Que cese, por pase a outro destino, Pilar Rojo Noguera como delegada provincial da Consellería de Cultura e Comunicación Social en Pontevedra, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
1038
RESOLUCIÓN do 23 de xullo de 1997 pola que se nomean vocais do Consello Galego de Servicios Sociais.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 14/08/1997

O apartado 1º do artigo 5º do Decreto 336/1994, do 27 de outubro, polo que se desenvolve a Lei 4/1993, do 14 de abril, de servicios sociais, establece que a duración do mandato dos vocais representativos será de catro anos, sen prexuízo da súa reelección e da posibilidade de substitución dos titulares e suplentes durante o dito período, por proposta da institución, asociación ou entidade a quen represente.
Así mesmo, o apartado 3º do citado decreto establece que os vocais do Consello Galego de Servicios Sociais serán nomeados polo presidente do consello, por proposta da institución, asociación ou entidade a quen representen, e o nomeamento deberá publicarse no Diario Oficial de Galicia.
Con ocasión das recentes eleccións á Xunta de Goberno do Colexio Oficial de Diplomados en Traballo Social e Asistentes Sociais, foron nomeados novos representantes nos consellos, autonómico e provinciais, de Servicios Sociais, polo que en aplicación do disposto no artigo 5º do Decreto 336/1994, do 27 de outubro,
RESOLVO:
Nomear vocais, titulares e suplentes, dos consellos de Servicios Sociais, en representación do Colexio Oficial de Diplomados en Traballo Social e Asistentes Sociais, as seguintes persoas:
-Consello Galego de Servicios Sociais:
Titular: Mª Concepción Rancaño Osorio.
Suplente: Mª Jesús Santos Santos.
-Consellos provinciais de Servicios Sociais:
A Coruña.
Titular: Nuria Valiño Rodríguez.
Suplente: Amparo Varela Ramos.
Lugo.
Titular: Mª José Castro Álvarez.
Suplente: Eladio de Vicente Fernández.
Ourense.
Titular: Mª Jesús Santos Santos.
Suplente: Ángeles Penedo Pita.
Pontevedra.
Titular: Ángeles Penedo Pita.
Suplente: Mª Jesús Santos Santos.
Contra a presente resolución poderá interpoñerse recurso contencioso-administrativo, no prazo de dous meses contados a partir do día seguinte á súa notificación, ante a Sala do Contencioso-Administrativo do Tribunal Superior de Xustiza de Galicia.
Santiago de Compostela, 28 de xullo de 1997.
José María Hernández Cochón
Conselleiro de Sanidade e Servicios Sociais
6211
DECRETO 380/1997, do 12 de decembro, polo que se dispón que cese Juan Jesús Gestal Otero como director xeral de Saúde Pública.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por petición propia, Juan Jesús Gestal Otero como director xeral de Saúde Pública, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
1039
ORDE do 21 de xullo de 1997 pola que se fixa o prezo de venda ó público da publicación Virus, Retrovirus e Drogodependentes na Área de Saúde de Monforte.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 14/08/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1.-Queda aprobado o prezo de venda ó público da publicación editada por esta consellería e que se relaciona no anexo.
2.-Este prezo entenderase co IVE incluído.
Santiago de Compostela, 21 de xullo de 1997.
José María Hernández Cochón
Conselleiro de Sanidade e Servicios Sociais
ANEXO
Virus, Retrovirus e Drogodependentes na Área de Saúde de Monforte: 628 pesetas.
6095
RESOLUCIÓN do 30 de xullo de 1997, da Dirección Xeral de Centros e Inspección Educativa, pola que se lle autoriza a ampliación dunha unidade do segundo ciclo de educación infantil ó centro privado concertado Galaxia, de Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/08/1997

Examinado o expediente incoado pola titularidade do centro privado concertado Galaxia, de Ribeira (A Coruña) no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria da Coruña que o envía cos informes emitidos pola Inspección de Educación e pola Unidade Técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), a disposición derradeira primeira do Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), pola que se desenvolve o antedito decreto.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, se entende autorizados para poder imparti-lo segundo ciclo de educación infantil, suposto que se dá no centro solicitante.
Esta dirección xeral,
RESOLVEU:
Autoriza-la ampliación dunha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 30 de xullo de 1997.
Severino Somoza Gómez
Director xeral de Centros e Inspección Educativa
ANEXO
Provincia da Coruña.
Concello: Ribeira.
Localidade: Ribeira.
Enderezo: Nueve de Agosto, s/n.
Denominación: Galaxia.
Titular: Colegio Galaxia Sociedad Limitada.
Nivel: educación infantil-2º ciclo.
Unidades de que constaba: 2.
Unidades novas autorizadas: 1.
Total de unidades autorizadas: 3.
6381
RESOLUCIÓN do 13 de agosto de 1997 pola que se nomea o presidente do Consello Regulador da indicación xeográfica protexida Ternera Gallega.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 14/08/1997

Celebradas as eleccións e ultimado o proceso de renovación do Consello Regulador da indicación xeográfica protexida Ternera Gallega e segundo o disposto no artigo 37 da orde desta consellería do 28 de maio de 1997, trala proposta do Consello Regulador electo reunido en pleno en sesión constitutiva, e polas atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.
Noméase presidente do Consello Regulador da indicación xeográfica protexida Ternera Gallega a Maximino Viaño García.
Santiago de Compostela, 13 de agosto de 1997.
Tomás Pérez Vidal
Conselleiro de Agricultura, Gandería e Montes
6259
ORDE do 29 de xullo de 1997 pola que se modifica a do 23 de xuño pola que se convocan bolsas para favorece-la investigación no campo dos estudios xacobeos.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 14/08/1997

En virtude do disposto na Orde de 23 de xuño de 1997 (DOG do 3 de xullo, corrección de erros do 7 de xullo) convocábanse 25 bolsas para favorece-la investigación no campo dos estudios xacobeos e concedíase un prazo de 10 días hábiles para presenta-la documentación. Co fin de favorece-los
principios de publicidade e concorrencia, considérase oportuno amplia-lo prazo de presentación de solicitudes.
En consecuencia, de conformidade co disposto na Lei 1/83, do 22 de febreiro, reguladora da Xunta de Galicia e do seu presidente, reformada pola Lei 11/88, de 20 do outubro,
DISPOÑO:
Artigo único.
Ábrese un novo prazo de presentación de solicitudes de bolsas para participar no III Congreso de Estudios Xacobeos. Este prazo será de 10 días hábiles a partir da publicación da presente modificación no DOG.
Disposición derradeira
Primeira.-Facultase a xerente de Promoción do Camiño de Santiago para dictar no ámbito das súas competencias as resolucións precisas para o desenvolvemento desta orde.
Segunda.-Esta orde entrará en vigor ó día seguinte da súa publicación no Diario Oficial de Galicia.
Santiago de Compostela, 29 de xullo de 1997.
Jesús Pérez Varela
Conselleiro de Cultura e Comunicación Social
6093
DECRETO 381/1997, do 12 de decembro, polo que se dispón que cese Jesús Jaime Torres Rey como director xeral de Atención Especializada.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e Servicios Sociais e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
DISPOÑO:
Que cese, por petición propia, Jesús Jaime Torres
Rey como director xeral de Atención Especializada, agradecéndolle os servicios prestados.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
1040